Nicolay Johan Krog

Nicolai Johan Lohmann Krog (født 6. juni 1787 i Drangedal, død 15. oktober 1856 i Christiania) var en norsk offiser, embetsmann, forsvarsminister, og førstestatsråd 1836–1855. 

Krog var prestesønn, og ble kadett ved Krigsskolen i 1801. Han tjenestegjorde i Akershus nasjonale infanteriregiment fra 1805 til 1809, med ett års permisjon 1807–1808, da han arbeidet i Islands kystoppmåling.  Fra 1809 underviste han ved Krigsskolen, fra 1817 var han skolens sjef. Han var adjutant hos kong Karl II i 1815. 

Fra 1821 var han konstituert som statsråd og fra 1822 var han sjef for Armédepartementet. Han var i perioder også sjef for Marinedepartementet og Revisjonsdepartementet. Krog var førstestatsråd i nitten år, fra 1836–1855. Det meste av denne tiden var han underordnet en stattholder. Bare i perioden 1840–1841 var han alene rikets fremste mann.

Utmerkelser 
Krog var ridder av den svenske Serafimerordenen og Karl XIIIs orden og innehadde storkorset av den svenske Sverdordenen.

Referanser

Litteratur
Hans Cappelen: «Norske Serafimerridderes våpenskjold», Heraldisk Tidsskrift, bind 2, side 233–242, København 1965–1969
 Per Nordenvall: Kungliga Serafimerorden 1748–1998, Stockholm 1998, side 262–263, med fargefoto av hans ridderplate med våpenskjold som henger i Riddarholmskyrkan, Stockholm.

Eksterne lenker 
 
 
  regjeringen.no:biografi

Norske statsministre
Norske forsvarsministre
Norske revisjonsministre
Norske statsråder 1814–1884
Medlemmer av Statsrådsavdelingen i Stockholm
Karl XIIIs orden
Serafimerordenen
Sverdordenen
Norske frimurere
Personer fra Drangedal kommune